Șoferul unui Audi a rămas fără mașină în urma unui control al polițiștilor din Iași. Ce au descoperit oamenii legii
Un autoturism marca Audi A5 a fost reținut de polițiștii de frontieră din Punctul de Trecere a Frontierei Stânca, după ce au descoperit că acesta era furat din Italia. Șoferul, un român în vârstă de 19 ani, este acum cercetat penal.
"În data de 28 martie 2023, în jurul orei 05.50, în Punctul de Trecere a Frontierei Stânca - I.T.P.F. Iași, s-a prezentat pentru efectuarea formalităţilor de control necesare trecerii frontierei, pentru a ieși din ţară, un cetățean român, în vârstă de 19 ani, care conducea un autoturism marca Audi A5, an fabricație 2009, înmatriculat în Italia. Existând suspiciuni cu privire la situaţia juridică a autoturismului, colegii noștri au efectuat verificări suplimentare, ocazie cu care au constatat că acesta figurează în bazele de date ca fiind bun căutat pentru confiscare, semnalare introdusă de autoritățile din Italia, la data de 25.03.2024", a precizat poliția de frontieră.
Șoferul de 19 ani le-a spus polițiștilor că, la rugămintea unui alt român, a luat mașina pentru a o transporta în Republica Moldova și că nu știa că autoturismul este furat sau implicat în vreun litigiu.
Poliţiştii de frontieră efectuează cercetări în cauză sub aspectul săvârșirii infracțiunii de tăinuire, iar autoturismul, în valoare de 73.000 de lei, a fost reținut în vederea continuării cercetărilor.
Sursa: Politia de Frontiera Romana
Dată publicare:
30-03-2024 14:53